Ján Dubravius

Ján Dubravius alebo Jan z Doubravky alebo Jan Skála z Doubravky (* asi 1486 – † 9. september 1553) bol český humanista, historik, básnik a politik, od roku 1541 olomoucký biskup.

Pochádzal z dobre situovanej rodiny, študoval právo a teológiu vo Viedni a Talinsku. Doktorom cirkevného práva sa stal v Padove. 

Roku 1513 sa stal arcijahnom v Kroměříži, neskôr tu pôsobil ako prepošt. Roku 1517 bol povýšený do rytierskeho stavu. O rok neskôr 1518 dohadoval v Taliansku sobáš poľského kráľa Žigmunda Jagelovského. Potom sa niekoľkokrát angažoval proti Turkom. V rokoch 1541–1553 bol olomouckým biskupom.

Publikácie 
 Martiani Capellae Nuptiae Mercurii cum Philologia
 Theriobulia Joannis Dubravii iurisconsulti et equitis aurati De regiis praeceptis - venované kráľovi Ľudovítovi Jagelovskému. Je to prepracovaná Nová rada od Smila Flašku z Pardubíc.
 Commentarii in V Davidis psalmum – výklad žalmov
 Libellus de piscinis et piscium, qui in eis aluntur natura – šesť kníh o rybníkárstve
 Historia regni Bohemiae (de rebus memoria dignis illa gestis ab initio Boemorum, qui ex Illyria venientes eandem Boiemiam in medio propemodum superioris Germaniae sitam occupaverunt), venované Maxmiliánovi II.. Ide o kroniku začínajúcu príchodom Čecha a končiacu rokom 1526. Jan Skála považoval za základ Hájkovu kroniku, z ktorej niektoré pasáže iba opísal.

Narodenia v 1486
Úmrtia v 1553
Českí historici